Rossiya mudofaa vaziri Sergey Shoygu Rossiya harbiylarining Suriyadagi yer usti operatsiyasida ishtirok etishini istisno qildi, deb xabar bermoqda RIA Novosti. Davlat Dumasining mudofaa bo‘yicha qo‘mitasi rahbari Vladimir Komoyedovning ta’kidlashicha, bu haqda vazir “hukumat soati” chog‘ida ma’lumot bergan. Ilgariroq Shoygu Rossiya havo-kosmik kuchlari Suriyada 4 mingdan ortiq harbiy parvozni amalga oshirganini ma’lum qilgan edi.